Am viertel Niini fangt d Ursel Reinbold deno a mit Knette. Zuem halbe Zentner Mehl kumme 20 Liter Flissigkeit (Wasser un Buttermilch), un Heffe un Salz kunnt aü no dezue. Guet e viertel Stund laüft d Knetmaschin, no fillt sie de Teig um in e großi Bachmuelde, wil sie do drüs d Teigsticker fir d Brotlaib besser miteme Holzbrett absteche kann. Ei Teigbolle nochem andere holt sie üs de Muelde, macht e handliche Laib drüs un setzt e uf e Dille. Des goht wie s Katzemache, im Nu sitze 33 Teigling, veteilt uf drei Bretter do, un warte ufs Bache.